EkBass/fiwiki-20250220-pages-articles huggingface dataset:
Vahanokat

Vahanokat (Estrilda) on loistopeippojen heimoon kuuluva varpuslintusuku. Vahanokkien sukuun kuuluu BirdLifen mukaan 13 lajia. == Vahanokkiin kuuluvia lajeja == * Arabianvahanokka (Estrilda rufibarba) * Harmaavahanokka (Estrilda caerulescens) * Hirssivahanokka (Estrilda nonnula) * Luhtavahanokka (Estrilda paludicola) * Lyijyvahanokka (Estrilda perreini) * Metsävahanokka (Estrilda atricapilla) * Naamiovahanokka (Estrilda erythronotos) * Nigerianvahanokka (Estrilda poliopareia) * Ruostevahanokka (Estrilda rhodopyga) * Sahelinvahanokka (Estrilda troglodytes) * Savannivahanokka (Estrilda melpoda) * Tuhkavahanokka (Estrilda thomensis) * Vahanokka (Estrilda astrild) ==Lähteet== == Aiheesta muualla == *ITIS: Estrilda Luokka:Loistopeipot
Blåtindan

Blåtindan on Skandeihin kuuluva vuori Målselvin kunnassa, Pohjois-Norjassa. Sen korkeus merenpinnan tasosta on 1 378 metriä. == Lähteet == Luokka:Målselv Luokka:Tromssan läänin vuoret Luokka:Skandit
Juan Ignacio Sánchez

Juan Ignacio Sánchez Brown (tunnetaan myös nimellä Pepe Sánchez; s. 8. toukokuuta 1977 Bahía Blanca) on argentiinalainen aktiiviuransa lopettanut koripalloilija. == Ura == Sánchez aloitti koripallon peluun 12-vuotiaana Club Bahiense del Nortessa. 17-vuotiaana hän siirtyi Deportivo Rocaan, joka pelasi Argentiinan pääsarjaa. Hän sai tarjouksen Temple Universitysta, mutta pelasi vielä kauden 1995–1996 Estudiantes de Bahía Blancassa. Vuonna 1996 hän siirtyi Philadelphiaan Temple Owlsiin. Vuonna 1998 hänet kutsuttiin Argentiinan maajoukkueeseen ja hän pelasi MM-kisoissa 1998. Sánchez siirtyi NBA:han vuonna 2000 ollen ensimmäinen argentiinalainen koripalloilija NBA:ssa . Hän ei kuitenkaan saanut paljon peliaikaa, jolloin myös tilastos jäivät vaatimattomiksi. Sánchez pelasi kauden 2001–2002 Panathinaikosissa ja voitti Euroliigan mestaruuden. Hän palasi vielä Detroit Pistonsiin, mutta vierailu oli vain kauden mittainen. Sánchez palasi Eurooppaan ja CB Lucentum Alicanteen, joka pelasi ACB:ssä. Seurasta hän siirtyi Unicaja Málagaan, jossa hän pelasi kolmen kauden ajan. Vuonna 2007 hän meni FC Barcelona Bàsquetiin. Kauden jälkeen hän siirtyi Barcelonan pahimman kilpailijan, Real Madrid Balonceston riveihin, jonka riveistä hänet vapautettiin huhtikuussa 2009. Helmikuussa 2010 Sánchez palasi kotimaahansa Obras Sanitariasin riveihin. == Lähteet == == Aiheesta muualla == * Pepe Sánchez Bio, Stats and Results Olympics at Sports-Reference.com * Euroliigan pelaajaprofiili * NBA:n pelaajaprofiili * Virallinen kotisivu Luokka:Argentiinalaiset koripalloilijat Luokka:Argentiinalaiset olympiavoittajat Luokka:Vuonna 1977 syntyneet Luokka:Elävät henkilöt
Faller Car System

Faller Car System on saksalainen tiehen piilotettua teräslankaa automaattisesti seuraava pienoisautojärjestelmä. Autot toimivat akuilla ja ohjaavat itseään etupyöriä kääntävään vipuun kiinnitetyn magneetin avulla. Mallien kokoja on saatavilla 1:87 ja 1:160-mittakaavoissa. Faller on suunnannut tuoteryhmänsä etenkin pienoisrautatieharrastajille. Faller Car Systemin aloituspakettien hinnat vaihtelevat n. 80 eurosta satoihin euroihin. Aloituspaketteihin kuuluu muun muassa "asfalttimassaa", auto, ohjauslankaa, laturi ja muita tarpeelisia osia. == Lähteet == *Car System Luokka:Pienoismallit
Old Funeral

Old Funeral oli 80-luvun loppupuolella perustettu norjalainen black/death metal -yhtye Old Funeral oli yksi ensimmäisistä bändeistä, jotka muodostivat norjalaisen extreme metal skenen, jonka he aloittivat vuonna 1988. Jo vuonna 1992 bändi hajosi, mutta sitten bändin perustajat (Abbath ja Demonaz Immortalista, sekä Varg Vikernes Burzumista) ovat nyt tunnettuja, joten Old Funeral on saanut huomiota. Old Funeral on saanut vaikutteita sellaisilta yhtyeistä, kuin Carcass (Iso-Britannia) ja Morbid Angel (Yhdysvallat). == Jäsenet == ===Viimeisin kokoonpano=== *Tore Bratseth - Kitara ja laulu *Jim Larsen - Basso ja kitara *Jørn Inge Tunsberg - Kitara *Padden - Rummut === Entiset === *Abbath (Olve Eikemo) - Basso ja laulu *Varg Vikernes - Kitara *Demonaz (Harald Nævdal) - Kitara == Diskografia == *Demo - (1989) *Abduction of Limbs [Demo] - (1990) *Devoured Carcass EP - (1991) *The Older Ones - (Hammerheart Records, 1999) *Grim Reaping Norway [Live] - (2002) *Our Condolences 1988–1992 (2013) *Old Coffin Days [kokoelma] (2020) == Lähteet == *MusicMight: Old Funeral Luokka:Norjalaiset black metal -yhtyeet
Faller

Faller on vuonna 1946 perustettu pienoismalleja valmistava yritys, jossa työskentelee noin 120 työntekijää. Faller valmistaa muun muassa taloja ja figuureja. Fallerin pääkonttori ja tuotantolaitos ovat Gütenbachissa Saksassa. == Tuotteet == Faller valmiista puita, taloja, siltoja, pensaita, figuureja ynnä muuta pienoisrautateihin liittyvää. Faller tunnetaan mm. Faller Car System -tuotteistaan. Faller on myynyt tähän mennessä yli 100 miljoonaa pienoismallia. ==Katso myös== *Märklin *Noch *Roco == Lähteet == *Faller *Proto Typical Model Trains Luokka:Pienoisrautatiet Luokka:Saksalaiset leikkikaluvalmistajat Luokka:Saksalaiset pienoismallivalmistajat
Uriah Duffy

Uriah Duffy (s. Wakefield, Rhode Island, Yhdysvallat) on yhdysvaltalainen basisti. Hänet tunnetaan parhaiten rock-yhtye Whitesnaken jäsenenä. Lisäksi hän on soittanut studiomuusikkona useiden eri artistien levyillä. Luokka:Yhdysvaltalaiset rockmuusikot Luokka:Yhdysvaltalaiset basistit Luokka:Vuonna 1975 syntyneet Luokka:Elävät henkilöt
Lauri Nurminen

Lauri Nurminen (9. syyskuuta 1906 – 20. helmikuuta 2009) oli ennen kuolemaansa viimeinen elossa ollut Suomen sisällissodassa valkoisten puolella palvellut henkilö. Nurminen oli ensimmäisinä ottamassa vastaan eversti Ernst Linderin joukkoja Nokialla. Linder teki Nurmisesta lähetin ja tässä tehtävässä Nurminen toimi Nokian suojeluskunnassa. Kalevankankaan taistelujen sekavassa tilanteessa Nurminen joutui lapualaisten joukkoon, jossa hän oli aina Tampereen valtaukseen saakka. Nurminen osallistui myös talvisotaan ja jatkosotaan. Sotilasarvoltaan hän oli vääpeli. == Aiheesta muualla == * Valkeakosken Sanomat: Viimeinen vapaussoturi haudataan havumiekan kera (arkistoitu) Luokka:Yli satavuotiaiksi eläneet suomalaiset Luokka:Suomalaiset toisen maailmansodan sotilaat Luokka:Suomen sisällissodan valkoiset Luokka:Vuonna 1906 syntyneet Luokka:Vuonna 2009 kuolleet
Ronald D. Moore

Ronald Dowl Moore (s. 5. heinäkuuta 1964 Chowchilla Kalifornia) on yhdysvaltalainen käsikirjoittaja ja televisiotuottaja. Hänet tunnetaan parhaiten työstään televisiosarjojen Star Trek ja vuoden 2004 Taisteluplaneetta Galactica parissa. Valmistuttuaan Cornellin yliopistosta Moore muutti Los Angelesiin luodakseen uraa käsikirjoittajana. Hänen onnistui myydä eräs käsikirjoituksensa televisiosarjaan Star Trek – uusi sukupolvi (1987–1994), ja vuonna 1989 hänet palkattiin sarjaan kokopäiväiseksi käsikirjoittajaksi. Myöhemmin hän toimi myös sarjan tuottajana. Hän voitti Hugo-palkinnon työstään sarjan parissa. Hän oli mukana tekemässä myös Star Trek: Deep Space Nine -televisiosarjaa. Moore on myös luonut vuonna 2003 minisarjana alkaneen Taisteluplaneetta Galactican (2004–2009), joka perustuu löyhästi samannimiseen televisiosarjaan vuosilta 1978–1979, ja sen vuoden 2010 spin-off-sarjan Caprica. Moore on myös käsikirjoittanut Diana Gabaldonin kirjasarjaan perustuvan televisiosarjan Outlander – Matkantekijä (2014). Moore on naimisissa puvustaja Terry Dresbachin kanssa . == Lähteet == Luokka:Yhdysvaltalaiset televisiokäsikirjoittajat Luokka:Yhdysvaltalaiset elokuvakäsikirjoittajat Luokka:Vuonna 1964 syntyneet Luokka:Elävät henkilöt Luokka:Hugo-palkinnon saajat
Epäviralliset painin Euroopan-mestaruuskilpailut 1914

Vuoden 1914 epäviralliset painin Euroopan-mestaruuskilpailut järjestettiin Wienissä, Itävallassa 31. toukokuuta - 1. kesäkuuta. Kilpailuissa painittiin pelkästään kreikkalais-roomalaisessa painissa viidessä eri sarjassa. Kyseessä olivat kaikkien aikojen viimeiset epäviralliset painin EM-kilpailut, vaikkakin ensimmäiset viralliset EM-kisat oli järjestetty jo kolme vuotta aikaisemmin. Seuraavat painin EM-kisat järjestettiin ensimmäisen maailmansodan vuoksi vasta vuonna 1921. ==Mitalistit== ===Kreikkalais-roomalainen paini=== Sarja Kultaa Hopeaa Pronssia 60,0 kg Miklos Breznotics Georg Gerstäcker Andras Szoszky 67,5 kg Volmar Wikström Lajos Ohrenstein Ernö Markus 75,0 kg Gyula Ruzicska August Jokinen Josef Dostal 82,5 kg Ivar Böhling Alois Toduschek Franz Kawan yli 82,5 kg Josef Brosch Tibor Fisher Franz Wagner ==Mitalitaulukko== 1 Unkari 2 2 2 6 2 2 1 0 3 3 Itävalta 1 1 2 4 4 Saksa 0 1 0 1 5 0 0 1 1 ==Lähteet== *FILA:n tietokanta *Suomen Urheilulehti 5. kesäkuuta 1914 1914 Luokka:Vuoden 1914 urheilu Luokka:Wienin urheilutapahtumat
Seborga

Seborga (liguriaksi A Seborca) on kunta Imperian maakunnassa Ligurian alueella Italiassa. Kunnan pinta-ala on 4,91 neliökilometriä ja asukkaita siellä on runsaat 300. Väestötiheys on 66 as./km². Seborgan pormestari on Franco Fogliarini. Seborgan suojeluspyhimys on San Martino. Kunnan asukkaita kutsutaan italiaksi nimellä seborghini. Seborgan naapurikunnat ovat Ospedaletti, Perinaldo, Sanremo, Vallebona. Seborgan ystävyyskunta on ollut vuodesta 2003 lähtien Ranskassa sijaitseva L'Escarène. == Historia == thumb|200px|left|Seborgalainen raha, luigino. Antiikin aikana paikkakunta tunnettiin ensin nimellä Castrum Sepulcri, sitten nimellä Sepulcri Bugrum, jonka jälkeen nimellä Serporca. Lopulta nimeksi tuli nykyinen Seborga. Vuonna 954 alkoi itsenäisen Seborgan historia, kun paikalliset munkit valitsivat vaaleilla itselleen apotin. Apotista tuli samalla lisäksi Seborgan ruhtinas. Eräiden historioitsijoiden mukaan Seborga on maailman ensimmäinen perustuslaillinen monarkia. Vuonna 1729 Seborgan itsenäisyys päättyi, kun se myytiin Sardinian kuninkaalle. Virallisesti tätä kauppaa ei koskaan rekisteröity ja näin ollen kauppa ei ollut lainvoimainen. Nykyisin Seborgan asukkaat vaativat itsenäisyyttä vetoamalla tähän virkamiehen tekemään virheeseen. Seborgaa ei myöskään mainittu vuonna 1861 tehdyssä Italian yhtenäisyyssopimuksessa eikä vuonna 1946 tehdyssä tasavallan itsenäisyysjulistuksessa. On myös väitetty, että Italian diktaattori Benito Mussolini kirjoitti, että Seborga ei ole todellakaan osa Italiaa. Seborgassa on käytössä oma rahayksikkö, luigino. Luiginot ovat keräilijöiden suuresti haluamia, ja niitä onkin mahdollista ostaa Seborgasta. Nykyisin yhden luiginon arvo on kuusi Yhdysvaltain dollaria. Seborgassa myydään myös Seborgan passeja ja kansalaisuuksia. Lisäksi ruhtinaskunta on julkaissut omia postimerkkejä. == Väkiluvun kehitys == Seborgan väkiluvun kehitys vuodesta 1861 vuoteen 2007: Vuosi Väkiluku Vuosi Väkiluku 1861 358 1951 222 1871 367 1961 247 1881 339 1971 277 1901 295 1981 267 1911 304 1991 352 1921 328 2001 340 1931 198 2007 326 1936 203 == Liikenne == Seborgasta on matkaa Ranskan puolella sijaitsevaan Nizzaan 45 kilometriä, jossa sijaitsevalle lentoasemalle liikennöi 45 eri lentoyhtiötä. Monacosta on matkaa kuntaan 30 kilometriä. Ligurian rannikolla sijaitsevaan Bordigheran kaupunkiin lähtee kuudesti päivässä linja-auto. Seborgasta linja-autot lähtevät Piazza Martiri Patrioti -aukiolta ja Bordigherassa päätepysäkki on rautatieasema. == Lähteet == == Aiheesta muualla == *Seborgan ruhtinaskunnan viralliset sivut *Seborgan ruhtinaskunnan matkailusivut *Seborga.net Luokka:Imperian maakunnan kunnat Luokka:Mikrovaltiot
August Jokinen

August Jokinen (11. joulukuuta 1887 Sysmä – 3. elokuuta 1970 Pori) oli suomalainen kreikkalais-roomalaisen tyylin painija. Jokinen voitti ainoan arvokisamitalinsa, hopean, Wienin epävirallisissa EM-kilpailuissa 1914 sarjassa 75 kiloa. Mitali oli lähellä kuitenkin jo kaksi vuotta aikaisemmin, kun mies paini Tukholman kesäolympialaisissa 1912 neljänneksi 75 kilon sarjassa. Jokinen voitti urallaan kaksi SM-kultaa. Hän voitti 1914 alle 75 kg:n sarjan ja 1916 alle 82,5 kg:n sarjan mestaruuden. Suomessa Jokinen edusti Helsingin Jyryä vuodesta 1909. Vuonna 1916 hän siirtyi ammattipainijaksi. Siviiliammatiltaan hän oli vartija. Jokinen toimi Ruotsin painijoiden valmentajana vuoden 1920 ja Suomen painijoiden valmentajana vuosina 1938–1950. ==Lähteet== *Profiili tulpaini.fi:ssä *Profiili FILA:n sivustolla *Profiili sports-reference.com:issa ===Viitteet=== Luokka:Suomalaiset kreikkalais- roomalaisen tyylin painijat Luokka:Suomalaiset painivalmentajat Luokka:Vuonna 1887 syntyneet Luokka:Vuonna 1970 kuolleet
Barry Van Dyke

Barry Wayne Van Dyke (s. 31. heinäkuuta 1951 Atlanta, Georgia) on yhdysvaltalainen näyttelijä.Barry Van Duken Biografia IMdB.ssä Viitattu 11.7.2023 Hän on isänsä Dick Van Dyken ja Margie Willettin toinen poika sekä hänen setänä oli Jerry Van Dyken. Hänet tunnetaan kenties parhaiten roolistaan sarjassa Diagnoosi: Murha, jossa hän esiintyi pääosassa isänsä kanssa. Heidän roolihahmonsa Mark (Dick) ja Steve Sloan (Barry) olivat myös isä ja poika.Dick Van Dyken resepti menestykseen CNN Viitattu 11.7.2023 Barry Van Dyke esiintyi ensimmäisen kerran televisiossa vuonna 1961. Hänellä oli rooli yhdessä tilannekomedia Dick Van Dyke Show'n jaksossa. Hän esitti Steve Sloania Diagnoosi: Murhassa kahdeksan tuotantokauden ajan vuosina 1993–2001 sekä ohjasi ja käsikirjoitti joitakin sarjan jaksoja. Muita sarjoja, joissa hän on esiintynyt ovat muun muassa Lemmenlaiva, Magnum, A-Team, Murhasta tuli totta ja Remington Steele. Barry on naimisissa Mary Careyn kanssa ja heillä on neljä lasta; Carey, Shane, Wes ja Taryn. Barry Van Duken haastattelu Los Angeles Timesissa 1994 Viitattu 11.7.2023 ==Lähteet== Luokka:Yhdysvaltalaiset näyttelijät Luokka:Vuonna 1951 syntyneet Luokka:Elävät henkilöt
High1

High1 (han. 하이원) on korealainen jääkiekkoseura, joka pelaa Asia League Ice Hockey ammattilaisliigassa. Ennen kautta 2007-08, seura tunnettiin nimellä Kangwon Land. Kangwon Land liittyi liigaan kaudella 2005-06 toisena korealaisena joukkueena Anyang Hallan jälkeen. Kangwon Land selvisi liigan karsinoista molempina kausina perustamisensa jälkeen, mutta hävisi kauden 2005-06 semifinaalaissa Kokudolle ja kautena 2006-07 puolivälierissä Anyang Hallalle. ==Ulkomaalaiset pelaajat== * Dan Donnette 2005–06, oikea laitahyökkääjä * Steve Howard 2005–06, puolustaja * Josh Liebenow 2005–06, oikea laitahyökkääjä * Michael Tobin 2005–06, puolustaja * Steve McKenna 2006–07, puolustaja * Pontus Moren 2006–07, oikea laitahyökkääjä * Bud Smith 2006–07, keskushyökkääjä * Tim Smith 2006–07, keskushyökkääjä * Alex Kim 2007–, keskushyökkääjä * Chris Allen 2008–, puolustaja * Brent Gauvreau 2008–, keskushyökkääjä * Magnus Österby 2008–, puolustaja * Jason Bacashihua 2017–18, maalivahti * Jeff Dimmen 2017–18, puolustaja * Troy Milam 2017–18, puolustaja * Kazuki Kawamura 2017–18, hyökkääjä ==Aiheesta muualla== *Viralliset sivut Luokka:Eteläkorealaiset jääkiekkoseurat Luokka:Vuonna 2005 perustetut urheiluseurat
Epäviralliset painin Euroopan-mestaruuskilpailut 1913

Vuoden 1913 epäviralliset painin Euroopan-mestaruuskilpailut järjestettiin Budapestissa, Unkarissa. Budapest toimi kisapaikkakuntana jo neljännen kerran peräkkäin. Kilpailuissa painittiin pelkästään kreikkalais-roomalaisessa painissa viidessä eri sarjassa. ==Mitalistit== ===Kreikkalais-roomalainen paini=== Sarja Kultaa Hopeaa Pronssia 60,0 kg Andras Szoszky Miklos Breznotics Imre Kobor 67,5 kg Ödön Radvany Gottfrid Svensson Viktor Fischer 75,0 kg Claes Johansson Arpad Miskey Jozsef Sugar 82,5 kg Bela Varga Harald Christensen Jozsef Marothy yli 82,5 kg Anders Ahlgren Tibor Fischer Emil Wastl ==Mitalitaulukko== 1 Unkari 3 3 3 9 2 2 1 0 3 3 0 1 0 1 4 Itävalta 0 0 2 2 == Lähteet == *FILA:n tietokanta 1913 Luokka:Vuoden 1913 urheilu Euroopan- mestaruuskilpailut 1913 Luokka:Budapestin urheilutapahtumat
Karen Elson

Karen Elson (s. 14. tammikuuta 1979 Oldham, Suur-Manchester, Englanti) on brittiläinen malli, laulaja. Hän oli naimisissa The White Stripes -yhtyeen kitaristi-laulaja Jack Whiten kanssa vuosina 2005-2011. Hänen kaksoissiskonsa Kate Elson on myös tunnettu mallin urastaan. Luokka:Brittiläiset mallit Luokka:Brittiläiset laulajat Luokka:Vuonna 1979 syntyneet Luokka:Elävät henkilöt
Emo Philips

Emo Philips (oik. Phil Soltanec) (s. 1956) on yhdysvaltalainen koomikko. Hänen huumorinsa on surrealistista, perustuu usein sanaleikkeihin ja jäljitellen lapsen tai idiootin puhetta, joka osuu kuin sattumalta huvittaviin mielleyhtymiin. == Aiheesta muualla == *IMDB *Philipsin kotisivu *50-vuotishaastattelu The Guardian, 2006 Luokka:Yhdysvaltalaiset koomikot Luokka:Vuonna 1956 syntyneet Luokka:Elävät henkilöt
Pyhäjoki (täsmennyssivu)

Pyhäjoki voi tarkoittaa muiden muassa seuraavia: *Pyhäjoki, kunta Pohjois- Pohjanmaalla *Pyhäjoki, joki Pohjois-Pohjanmaalla *Pyhäjoki, kylä Säkylässä Satakunnassa *Pyhäjoki, joki Säkylässä Satakunnassa *Pyhäjoki, kylä ja historiallinen kartano Salossa Varsinais-Suomessa ==Katso myös== *Pyhäjokiseutu, sanomalehti
Noch

Noch on saksalainen pienoisrautatietarvikkeita valmistava ja maahantuova yritys. Sen valikoimassa on yli 1000 tuotetta. Ne kattavat G-koon (1:22,5 asteikko), H0-koon (1:87), N-koon (1:160) ja Z-koon (1:220). == Yhtiön historia == Vuonna 1911 Oswald Noch alkoi valmistaa pienoisrautatieleikkikaluja Glauchaun kylässä. Hänen liiketoimintansa kasvoi, kunnes toisen maailmansodan jälkeen DDR:n hallitus kansallisti hänen yrityksensä. Hänen poikansa, Erich Noch, päätti muuttaa Länsi-Saksaan ja aloittaa alusta. Vuonna 1957 hän jatkoi isänsä työtä Wangenissa. == Katso myös == * Märklin * Faller == Lähteet == *Noch == Aiheesta muualla == *Noch *Risteysasema *Hobby Point Luokka:Pienoisrautatiet Luokka:Saksalaiset leikkikaluvalmistajat Luokka:Saksalaiset pienoismallivalmistajat
Renkaita vedessä

Renkaita vedessä (Kings Row) on vuonna 1942 julkaistu draamaelokuva, jonka on ohjannut Sam Wood. Tarina kertoo aikuisiksi kasvavista nuorista, jotka asuvat pienessä kaupungissa ja joilla on synkkiä salaisuuksia ja traagisia kokemuksia. Elokuva perustuu Henry Bellamannin bestseller-romaaniin. Elokuvan pääosia näyttelevät Ronald Reagan, Ann Sheridan, Robert Cummings, Betty Field, Charles Coburn ja Claude Rains. == Juoni == Pikkukaupungissa varttuneet parhaat ystävykset Parris (Cummings) ja Drake (Reagan) joutuvat erilleen, kun Parris lähtee Eurooppaan opiskelemaan psykiatriksi ja hulivili Drake jää kotikaupunkiinsa, jossa joutuu pettymään rakkaudessa. == Arvosteluja == Helsingin Sanomien televisiosivulla vuonna 1982 Mikael Fränti piti elokuvaa myönteisenä yllätyksenä, joka osoitti tuolloin Yhdysvaltain presidenttinä toimineen Ronald Reaganin näyttelijänkyvyt varsin hyviksi. Fränti näki elokuvan 1940-luvulle tyypillisenä ihmissuhdedraamana, jonka päähenkilöt käyvät sisäistä kamppailua uran ja ystävyyden sekä avioliiton ja itsenäisyyden välillä. Hän piti mielenkiintoisena uuden Euroopasta tulleen opin, psykoanalyysin, käsittelemistä elokuvassa. == Lähteet == Luokka:Vuoden 1942 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Sam Woodin ohjaamat elokuvat Luokka:Warner Brosin elokuvat
Love in a Million Shades (kappale)

Love in a Million Shades on Hanna Pakarisen neljännen sooloalbumin, Love In A Million Shades, kolmas single. Kappaleen on säveltänyt Lasse Kurki.http://www.radionova.fi/artistihaastattelut&id;=1357&channel;_id=6#rss_channel_ Radio Nova Kappale on Kielletty hedelmä -elokuvan tunnuskappale. ==Musiikkivideo== Love In A Million Shades-singlen musiikkivideo nähtiin ensinäytössä 25. tammikuuta 2009 Musiikki-tv:n lähetyksessä. Video sisältää kohtauksia elokuvasta Kielletty hedelmä ja videolla on mukana Hanna-faneja näkyvissä rooleissa. Videon ohjasi Jukka Salo. ==Kappaleet== # ==Listasijoitukset== Lista Paras sijoitus Suomen virallinen latauslista – Suomen virallinen singlelista – == Lähteet == Luokka:Vuoden 2009 kappaleet Luokka:Hanna Pakarisen kappaleet
Starkin ilmiö

Starkin ilmiössä atomin energiaspektri jakaantuu ulkoisen sähkökentän vaikutuksesta useampaan osaan. Starkin ilmiön löysi saksalainen fyysikko Johannes Stark vuonna 1913 ja ilmiö nimettiin hänen mukaansa. Starkin ilmiö on sähköisesti analoginen Zeemanin ilmiölle. Starkin ilmiötä ei voida selittää klassisen fysiikan teorioilla, vaan se ymmärretään vain kvanttimekaanisena ilmiönä. Lineaarisessa Starkin ilmiössä atomin emittoima energiaspektri on verrannollinen sähkökentän ensimmäiseen potenssiin. Sitä vastoin neliöllisessä Starkin ilmiössä energiaspektri on verrannollinen sähkökentän neliöön. == Lähteet == Luokka:Kvanttimekaniikka
Liljakukko

Liljakukko (Lilioceris lilii) on lehtikuoriaisten heimoon kuuluva kovakuoriainen. Liljakukko on alun perin lähtöisin Aasiasta ja Keski- Euroopasta, mutta viime vuosina se on levinnyt Suomessa etelästä pohjoiseen päin. Suomessa liljakukosta on tehty ensimmäinen havainto Kirkkonummen Jorvaksessa vuonna 1944, jossa se oli esiintynyt ainakin kolme vuotta aikaisemmin. Liljakukko syö liljakasvien (Liliaceae) heimoon kuuluvia kasveja erityisesti liljojen (Lilium) ja pikarililjojen (Fritillaria) lehtiä ja muita osia. Aikuinen liljakukko on pääväriltään kirkkaanpunainen ja rakenteeltaan pitkänomainen ja pituudeltaan noin 6–7 mm. Aikuisen pää, raajat ja tuntosarvet ovat mustat. Liljakukon munat ovat pieniä ja mustia ja toukat pitkänomaisia ja oranssinpunaisia. Liljakukon sukulainen on kielokukko (Lilioceris merdicera), jotka voi helposti sekoittaa keskenään. Helpoiten lajit erottaa toisistaan siitä, että liljakukolla on mustat jalat ja kielokukolla punaiset. Kesällä liljakukon toukkia ja aikuisia voi torjua manuaalisen torjunnan lisäksi pyretriini- ja pyretroidipohjaisilla ruiskutteilla. Yhdistyneessä kuningaskunnassa on ollut puutarhojen koristekasvien kovakuoriaisten torjuntaan saatavilla bifentriinia, tiaklopridia ja imidaklopridia tehoaineina sisältäviä sumutteita. Liljakukon kannan luontaisia säätelijöitä ovat ainakin Tetrastichus setifer, Lemophagus errabundus, Lemophagus pulcher, Meigenia simplex, Meigenia uncinata, Mesochorus lilioceriphilus ja Diaparsis jucunda. == Aiheesta muualla == *Laji.fi: Liljakukko (Lilioceris lilii) *Vieraslajit: Liljakukko (Lilioceris lilii) *Rea Peltola, Helsingin sanomat: Liljakukko syö liljat lehdettömiksi Liljakukot tulevat esiin varhain keväällä, julkaistu 1.5.2003 *Ikkuna Suomen luontoon: Kielokukko *Hyonteismaailma.fi - Liljakukko Oy Transmeri Ab *Lars-Henrik Olsen, kuvittanut Jakob Sunesen, suomentanut Jani Kaaro: Pikkuötökät talossa ja puutarhassa, Gummerus Kustannus Oy 2006, ISBN 951-20-6769-2 *Diamina 1999, Tero Piirainen: Liljakukko *Helena Kroon, Biology of Lilioceris lilii (Coleoptera:Chrysomelidae) and the occurrence of their parasitoids in Sweden, Sveriges Lantbruksuniversitet, 2009 (pdf) *Lily Leaf Beetle Lilioceris lilii, University of Massachusetts Amherst *Andrew Salisbury, The biology of the lily beetle, Lilioceris lilii (Scopoli) (Coleoptera: Chrysomelidae), a thesis submitted for the degree of Doctor of Philosophy of Imperial College London, 2008 (pdf) *ITIS: Lilioceris lilii *Centre for Agriculture and Biosciences International (CABI): Lilioceris lilii (lily leaf beetle) Luokka:Lehtikuoriaiset Luokka:Kasvien tuhohyönteiset
Rosan elämää

Rosan elämää (Livet enligt Rosa) on ruotsalainen nuorille suunnattu televisiosarja. Sarjaa kuvattiin vuonna 2005. Sarjan jaksoja on julkaistu DVD:lle. Vuonna 2007 siitä tehtiin elokuva Rosa: The Movie. Elokuvassa Rosaa näyttelevä Anna Ryrberg on siinä 15-vuotias. Sarjassa hän oli 13–14-vuotias. Elokuvaa ei ole julkaistu Suomessa. Sarjaa on esittänyt Yle TV2 sekä YLE FST5. Ohjelma perustuu Johan Unengen ja Måns Gahrtonin kirjoihin, jotka tunnetaan myös Eva & Adam -kirjoistaan. == Päähenkilö Rosa == Rosa on 13-vuotias tyttö, jonka unelma on tulla pop-tähdeksi. Rosan vanhemmat ovat eronneet, ja hän asuu äitinsä luona. Rosalla on isosisko Blenda, jolla on riitaa äidin kanssa. Rosa oli aluksi kuuluisan laulajan Diegon fani. == Henkilöt == * Anna Ryrberg – Rosa * Freddy Åsblom – Ville * Cilla Thorell – Rosan äiti, Pia * Jasmin Snäll Vasquez – Pamela * Thomas Hanzon – Rosan isä, Göran * Nanna Blondell – Blenda * Emilia Brown – Martina * Linarg – Jessika * Isabella Viksten – Moa * Christoffer Svensson – Magnus * Hilda Lundgren – Tina * Daniel Staaf – Martinan poikaystävä * Sam Kessel – Anton * Charlie Gustavsson – Robby T * Tom Ljungman – Foppa * Filip Berg – Harry * Queenie Muwanga – Leila * Douglas Johansson – Villen isä * Sofia Rönnegård – Rosan opettaja * Tomas Lönneby – Rosan ystävä Luokka:Ruotsalaiset televisiosarjat
Eye N’ I

Henrik Blomqvist (tunnetaan taiteilijanimellään Eye N' I, s. 16. kesäkuuta 1976 Tukholma) on ruotsalainen hip hop -artisti. Hän aloitti räppäämään Point Blank Poetics -ryhmässä 11-12 vuoden iässä. Hän on uskonnoltaan rastafari. Eye N' I on räpännyt Petterin kanssa tämän Bananrepubliken -albumin "Saker och Ting", "Rulla Med Oss" ja "Såklart" -kappaleilla. Toistaiseksi Eye N' I on julkaissut vain yhden Radiorevolution -nimisen studioalbumin ja siltä on julkaistu yksi single: "Höger, Vänster". == Diskografia == === Albumit === * Radiorevelution - 2001 === Singlet === * "Höger, Vänster" - 2001 Luokka:Ruotsalaiset hip hop -artistit Luokka:Vuonna 1976 syntyneet Luokka:Elävät henkilöt
Nikon FE

Nikon FE on japanilaisen Nippon Kogaku K. K.:n (vuodesta 1988 Nikon Corporation) valmistama kinofilmikoon järjestelmäkamera. Kamera julkaistiin vuonna 1978 ja sitä valmistettiin vuoteen 1983 saakka jolloin sen korvasi Nikon FE2. Kameran metallinen runko pohjautuu vuotta aiemmin julkaistuun rinnakkaismalliin, Nikon FM:ään. Molemmat kuuluvat 1970-luvulla yleistyneiden kompaktikokoisten järjestelmäkameroiden luokkaan ja ovatkin pienempiä kuin useimmat Nikonin aiemmat järjestelmäkamerat. Nikon FE korvasi aiemman Nikkormat EL-2 -mallin. Nikon FE:n seuraaja oli vuonna 1983 julkaistu Nikon FE2. Nikon FM:n ja FE:n käyttämä runkokonstruktio osoittautui pitkäikaiseksi, sillä Nikon valmisti kameroita samalla konstruktiolla vuoteen 2006 saakka. Kamerassa on vain manuaalinen tarkennus. Kamera käyttää Nikon F -objektiivikiinnitystä, ja siihen sopivatkin käytännössä kaikki Nikonin vuoden 1959 jälkeen valmistamat objektiivit. Filminsiirto on manuaalinen, mutta lisävarusteena kameraan oli saatavana erillinen moottoriviritin. Kameran suljin on elektronisesti ohjattu, pystysuunnassa liikkuva metalliverhosuljin. Käytettävissä on standardivalotusajat kahdeksasta sekunnista 1/1000 sekuntiin. Lisäksi kamerassa on 1/90 sekunnin mekaaninen valotusaika, minkä ansiosta kameraa on mahdollista käyttää myös ilman paristoja. Valotuksen mittaus ei tällöin kuitenkaan toimi. Kamerassa on kahta piifotodiodia hyödyntävä valotuksenmittausjärjestelmä, joka mittaa valotuksen objektiivin läpi (TTL) täydellä aukolla. Käytössä on aukon esivalintaan perustuva valotus joko automaattisena tai manuaalisena. Kamerassa ei ole kiinteää salamalaitetta, mutta siinä on standardisoitu ISO-salamakenkä ulkoista salamalaitetta varten. Käytettävissä oleva salamatäsmäysaika on 1/125 sekuntia. == Lähteet == == Aiheesta muualla == * Nikon FE Nikonin sivulla * Best of the Rest – Part 10 : "Nikon FE" Nikonin sivulla FE
Restinga

thumb|250px|Restingaa Fortalezassa. Restinga on kasvillisuustyyppi, jota tavataan Brasilian rannikon hiekkaisilla ja suolapitoisilla mailla, joista suuri osa on jäänyt rantojen rakennusten alle. Yli 90 % restingasta on jo tuhottu. Hyvin kehittynyttä restingaa on esimerkiksi Rio de Janeiron lähellä Cabo Frion ja Búzioksen alueilla. Koillisrannikolla ja Atlantin rannikolla on restinga-alueilla erilainen kasvisto. Atlantin rannikon restingasta on jäljellä kolme eristynyttä aluetta. Siellä on uhanalaisia kasveja, ja yksi sammakkoeläinlaji (Aparasphenodon brunoi), yksi lintulaji (rintavyömuura) ja yksi nisäkäslaji (saukon sukuinen neotropiikinsaukko Lontra longicaudis) ovat sukupuuton partaalla.Atlantic Coast restingas WWF Koillisrannikolla kalastajakylien laajeneminen uhkaa restinga-alueita. Siellä restingan lajisto on lähempänä Amazonian sademetsien eliöstöä. Alueella on paljon lintuja ja lepakoita sekä Callithrix-suvun apinoita.Northeastern Brazil restingas WWF == Lähteet == == Katso myös == * Caatinga == Aiheesta muualla == Luokka:Biotoopit Luokka:Kasvimaantiede Luokka:Brasilian maantiede
Raouf Gabsi

Raouf Gabsi (s. 23. helmikuuta 1984) on tunisialainen entinen jalkapalloilija, pelipaikaltaan hyökkääjä. Hän edusti viimeksi Ligue Professionnelle 1:ssä pelaavaa Jendouba Sportia. Gabsi on aikaisemmin edustanut Espérancea ja CA Bizertinia. == Saavutukset == * Tunisian cup: 2006 * Tunisian-mestaruus: 2006 == Lähteet == * Raouf Gabsi Kawarji.comissa * Raouf Gabsi Worldfootball.netissä Luokka:Tunisialaiset jalkapalloilijat Luokka:Vuonna 1984 syntyneet Luokka:Elävät henkilöt
Pietro Perugino

Pietro Perugino (noin 1448–1523) oli italialainen taidemaalari. Hän oli Umbrian koulukunnan johtava maalari renessanssin aikana.Olga's Gallery Hän oli ensimmäisiä italialaisia taiteilijoita, jotka tekivät öljyvärimaalauksia. Perugino syntyi Umbriassa lähellä Perugian kaupunkia. Hän opiskeli Firenzessä, palasi Perugiaan, ja hänet kutsuttiin sieltä Roomaan osallistumaan Sikstuksen kappelin koristeluun. Pietro Peruginon oppilaista kuuluisin oli Rafael. Perugino oli umbrialaisen koulukunnan pääedustaja. Hän lienee oppinut piirustustaitonsa, varsinkin perspektiivisen kykynsä, Piero della Francescalta. Väriaistiaan hän myöhemmin kehitti Firenzessä Verrocchion työhuoneessa. Hänen ensimmäinen suurempi teoksensa on Perugian raatihuoneen freskosarja vuodelta 1475. Vuonna 1481 paavi Sixtus IV kutsui hänet muutamien muiden toscanalais-umbrialaisten taiteilijoiden kanssa koristamaan Rooman Sikstiiniläiskappelia, ja Peruginon tiedetään maalanneen ainakin yhden freskon, jonka aiheena on Kristus ojentamassa taivaanvaltakunnan avaimia Pietarille.Vannucci, Pietro, Tietosanakirja. Osa 10, palsta 645. Tietosanakirja-osakeyhtiö 1919 Ensimmäisissä tauluissaan hän vielä käytti temperavärejä, mutta käytyään Venetsiassa hän alkoi vuoden 1494 jälkeen maalata öljyväreillä. Vuoden 1495 vaiheilla hän maalasi Firenzeen Santa Maria Maddalena dei Pazzin kirkkoon suuren kolmiosaisen freskon, joka esittää Maria Magdalenaa ja useita muita pyhimyksiä Kristuksen ristin juurella. Taustaksi hän on kuvannut tunnelmallisen italialaisen maiseman. Hänen kolmas ja viimeinen suuri monumentaaliteoksensa on Perugian rahanvaihtajien huoneiston (cambio) osaksi uskonnollisaiheinen freskosarja, joka valmistui 1500. Suosittuja olivat hänen öljymaalauksensa, joista etevimpiä ovat Madonna valtaistuimella (1493), Kristuksen hautaaminen (1495), Ristiinnaulitseminen, Jeesus Getsemanessa (1496), Pietà ja Marian taivaaseenastuminen (1500). Elämänsä viimeisten kahdenkymmenen vuoden aikana hän sai niin paljon tilauksia, ettei hän ehtinyt niitä itse kaikkia suorittaa, vaan hän jätti ne oppilaidensa tehtäviksi. Siitä ajasta alkaen on hänen taiteessaan huomattavissa selvää taantumista. Peruginon teosten tunnusmerkillisin ominaisuus on niiden naisellisen hempeä tunteellisuus, surullinen iloisuus, kyynelehtivä hymy ja sielukkaan haaveellinen, uskonnollinen hurskaus. Hänen värikäsittelynsä on lämmintä ja hienovivahteista, joskus loistavaakin. Erityinen merkitys Peruginolla on ollut Rafaelin ja muutamien muiden taiteilijoiden opettajana. == Lähteet == * Atsyclopedia ===Viitteet=== == Aiheesta muualla == Luokka:Italialaiset taidemaalarit Luokka:Renessanssin taidemaalarit Luokka:1440-luvulla syntyneet Luokka:1520-luvulla kuolleet
Warnachar

Warnachar tai Warnachar II (k. 627) oli Austrasian major domus 612–617 ja Burgundin major domus vuosina 617–626. Warnachar toimi alaikäisen Burgundin kuninkaan Teoderik II:n neuvonantajana, ja kun Teoderik II nousi myös Austrasian valtaistuimelle, nimitettiin Warnachar Austrasian major domukseksi. Teoderikin kuoltua 613 Warnachar tuki aluksi tämän aviotonta poikaa Sigebert II:ta ja Sigebertin taustalla olevaa Teoderikin vaikutusvaltaista isoäitiä Brunhildea. Warnachar sai kuitenkin selville itseään koskevan murha-aikeen ja liittoutui Teoderikin vanhan vihollisen, Neustrian kuninkaan Klotar II:n kanssa. Myös muut Austrasian ylimykset olivat jo saaneet tarpeekseen Brunhilden vallanhimosta ja pyysivät Klotarin apuun. Brunhilde joutui pakenemaan Burgundiin, jossa hänet kuitenkin luovutettiin Klotarille, joka surmautti iäkkään leskikuningattaren. Klotar antoi Warnacharille palkinnoksi Burgundin major domuksen viran vuonna 617. Warnachar hallitsi siitä lähtien Burgundia yksinvaltiaan tavoin, ja vuonna 626 tai 627 hän kutsui koolle piispainkokouksen. Warnacharin kuoltua Klotar ei nimittänyt hänelle seuraajaa. == Lähteet == Luokka:Frankkien major domukset
Swarovski Optik

Swarovski Optik on vuonna 1949 perustettu itävaltalainen optiikan valmistaja. Se valmistaa lähinnä kiikareita, kaukoputkia ja tähtäimiä luonnontarkkailuun ja metsästykseen, mutta myös muille valmistajille linssejä. Sen päämaja sijaitsee Tirolin osavaltiossa Itävallassa ja se kuuluu Swarovski-konserniin. Yritys on myös aktiivisesti mukana erilaisissa luonnonsuojelu- ja ennallistamishankkeissa. == Historia == Swarovski Optikin perusti vuonna 1949 Wilhelm Swarovski, Swarovskin perustajan Daniel Swarovskin poika. Wilhelm oli amatööri-astronomi ja erittäin kiinnostunut optiikasta. Hän teki jo 1930-luvulla innovatiivisia kokeiluja prisman hiontaan ja valmistukseen liittyvissä menetelmissä. Hän käytti isänsä yhtiössä saamiansa kokemuksia lasin valmistuksesta ja pinnoisteista, uuteen korkea-tarkkuuksisen kiikarin valmistamiseen. Optisella osastolla jossa hän valmisti ensimmäisen 6x30 kiikarinsa, perustettiin hänen toiveestaan vuonna 1945 isänsä yhtiöön. Tuotantotilat kävivät kuitenkin nopeasti liian pieneksi, joten vuonna 1949 Wilhelmin johtama 150 työntekijän optinen osastosta perustettiin oma yhtiö, Swarovski Optik KG, joka toimi Swarovskin alaisuudessa ja sen tilat olivat viiden kilometrin päässä Swarovskin Absamin pääkonttorista. Vielä samana vuonna aloitettiin Habicht 7x42 -kiikareiden sarjatuotanto. Habicht 7x42 -kiikaria seurasi myöhemmin vielä monta mallia ja ensimmäiset kiikaritähtäimet tehtiin vuonna 1959. Kaukoputkien valmistus aloitettiin vuonna 1967, maailman ensimmäinen kumipinnoitteen kiikari tuli tuotantoon 1971 ja 1976 maailman ensimmäinen kiikaritähtäin, jossa oli vaimenettu rekyylistä johtuvaa silmiin kohdistuvaa voimaa. Myöhemmin ilmestyi jo klassikoiksi muodostuneita tuotteita kuten 1990-luvulla EL-kiikarit, jotka olivat myös maailman ensimmäiset joissa oli mahdollisuus täyteen käden ympärysotteeseen. Yhdysvaltalainen Field & Stream -lehti valitsi sen vuosikymmenen tuotteeksi. Vuonna 2002 ilmestyi uudet ATS/STS 80 -kaukoputket. Niitä pidetään yleisesti yhtenä tämän hetken parhaimmista kaukoputkista. == Palkinnot ja tunnustukset == Swarovski Optik ja sen tuotteet ovat saaneet useita palkintoja ja tunnustuksia. Viimeisimpinä muun muassa: * 2002 Palkittiin "Austrian Export Prize" -palkinnolla Itävallan menestyneimpänä vientiyrityksenä. * 2004 Itävallan innovaatio palkinto == Lähteet == == Aiheesta muualla == * Swarovski Optikin kotisivu Luokka:Itävaltalaiset yritykset Luokka:Optiikanvalmistajat
Rescue Me (Hanna Pakarisen kappale)

Rescue Me on Hanna Pakarisen neljännen studioalbumin, Love In A Million Shades, neljäs single. Se kuultiin ensimmäisen kerran 27. huhtikuuta 2009 The Voicen Ensireaktio -osiossa. ==Kappaleet== # ==Listasijoitukset== Lista Paras sijoitus Suomen virallinen latauslista – Suomen virallinen singlelista – Luokka:Vuoden 2009 kappaleet Luokka:Hanna Pakarisen kappaleet
Wendellin stoori

Wendellin stoori on Luke Wilsonin ja hänen veljensä Andrew Wilsonin ohjaama elokuva, joka esitettiin ensimmäisen kerran South by Southwest -elokuvafestivaaleilla 2005. Elokuvan käsikirjoitus on Luke Wilsonin, joka myös näyttelee elokuvan pääosassa. Muita elokuvan keskeisiä hahmoja esittävät Luken veli Owen Wilson, Eva Mendes, Eddie Griffin, Kris Kristofferson, Harry Dean Stanton, Seymour Cassel ja Will Ferrell. ==Näyttelijät== Luokka:Yhdysvaltalaiset komediaelokuvat Luokka:Vuoden 2005 yhdysvaltalaiset elokuvat
Dizzee Rascal

Dylan Kwabena Mills (s. 1. lokakuuta 1985 Lontoo, Englanti), taiteilijanimeltään Dizzee Rascal, on brittiläinen rap/grime -artisti, sanoittaja ja tuottaja. == Biografia == Mills syntyi Itä-Lontoossa Bowin -kaupunginosassa. Hänen isänsä kuoli hänen ollessa nuori ja hänen ghanalaistaustainen äiti kasvatti hänet. Hänen äitinä oli kaksissa töissä ja he kävivät kirkossa sunnuntaisin. Mills oli neljässä eri "secondary schoolissa". Mills sai eräältä opettajaltaan lisänimen: "Rascal". Mills oli tuohon aikaan pahantekijä. Hän mm. tappeli opettajien kanssa ja varasteli autoja. Viidennessä koulussa Poplarin -kaupunginosassa sijaitsevassa Langdon Park secondary school hän kiinnostui musiikista. Hänen musiikinopettajansa herra Smith opetti häntä tekemään musiikkia tietokoneella. Millsin äiti oli myös iloinen poikansa puolesta ja osti tälle omat musiikki- ja nauhoituslaitteet. == Ura == Opittuaan ammatti DJ:ksi Mills nauhoitti ensimmäisen "I Luv U" -nimisen singlensä. Voitettuaan "best newcomer MC" -palkinnon hän uudelleen nauhoitti kyseisen singlensä ja julkaisi sen julkisesti. Nyt Mills on julkaissut neljä studioalbumia: Boy in da Corner, Showtime, Maths + English ja Tongue N' Cheek == Diskografia == === Albumit === * 2003: Boy in Da Corner (#23 UK) * 2004: Showtime (#8 UK) * 2007: Maths + English (#7 UK) * 2009: Tongue N' Cheek * 2013: The Fifth * 2017: Raskit * 2020: E3 AF * 2024: Don't Take It Personal === Singlet === Vuosi Single Listasijoitus Albumilta UK IRE AUS GER BEL NZ DUT SWI AUT 2003 "I Luv U" 29 46 — — — — — — — Boy in da Corner "Fix Up, Look Sharp" 17 50 — — — — — — — "Jus' a Rascal" 30 — — — — — — — — 2004 "Stand Up Tall" 10 73 — — — — — — — Showtime "Dream" 14 61 — — — — — — — "Off 2 Work"/"Graftin'" 44 — — — — — — — — 2007 "Sirens" 20 — — — — — — — — Maths + English "Pussyole (Old Skool)" 22 85 — — — — — — — "Flex" 23 — — — — — — — — 2008 "Dance Wiv Me" (feat. Calvin Harris & Chrome) 1 5 13 48 40 — — — — Tongue N' Cheek 2009 "Bonkers" (feat. Armand Van Helden) 1 3 13 58 6 12 63 88 29 "Holiday" (feat. Chrome) — — — — — — — — — 2013 "Goin' Crazy" (feat. Robbie Williams) — — — — — — — — — The Fifth == Aiheesta muualla == * Viralliset sivut * Luokka:Brittiläiset hip hop -artistit Luokka:Brittiläiset lauluntekijät Luokka:Brittiläiset elektronisen musiikin artistit Luokka:Vuonna 1985 syntyneet Luokka:Elävät henkilöt
Trend Micro

Trend Micro Incorporated on vuonna 1988 perustettu tietoturvaratkaisuja tarjoava japanilainen yritys, jonka päämaja on Tokiossa. Yhtiöllä on yli 5200 työntekijää, ja vuonna 2012 sen liikevaihto oli 1,2 miljardia yhdysvaltain dollaria. == Lähteet == == Aiheesta muualla == * Trend Micro Luokka:Ohjelmistoyhtiöt Luokka:Japanilaiset pörssiyhtiöt
Sully Erna

Salvatore Paul ”Sully” Erna (s. 7. helmikuuta 1968 Lawrence, Massachusetts) on metalliyhtye Godsmackin laulaja ja laulujentekijä. Hän soittaa myös kitaraa ja rumpuja sekä albumeilla että livenä. Vuonna 2006 hänet äänestettiin 50 parhaan metallilaulajan joukkoon sijalle 47. ==Elämäkerta== ===Nuoruus=== Erna alkoi soittaa rumpuja kolmivuotiaana. Hänen isänsä, Paul Erna, soitti trumpettia ja harjoitteli kellarissa, missä pojalla oli tapana nukkua tyhjässä kitarakotelossa. Hänen isoisänsä isä oli tunnettu sisilialainen säveltäjä. 11-vuotiaana Erna huomasi, että hänestä oli helpompaa oppia soittamaan kuunnellen musiikkia kuin suoraan paperilta. Hän päätti lopettaa oppituntinsa ja istui kotona harjoitellen Aerosmithin, Led Zeppelinin ja Motörheadin levyjen avulla. ===Ura muusikkona=== Vuonna 1993 Erna sai ensimmäisen levysopimuksensa yhdessä Strip Mind -nimisen yhtyeen kanssa. Heidän esikoisalbuminsa What’s in Your Mouth myi alle 50 000 kappaletta ja yhtye hajosi pian levytyksen jälkeen. Tämän jälkeen Erna kuului myös yhtyeisiin Meliah Rage ja The Fighting Cocks ennen kuin päätti perustaa uuden yhtyeen, jossa toimisi itse laulajana. Tämän idean pohjalta kehittyi metalliyhtye Godsmack. Yhtyeen konserteissa Erna soittaa myös välillä kitaraa, bongoja sekä rumpuja ja tavallisesti käy yhtyeen rumpalin Shannon Larkinin kanssa rumpukamppailun, josta on tullut konserttien kohokohta. Hän on myös taitava huuliharpun soittaja, mikä käy ilmi Godsmackin kappaleella ”Shine Down”. Erna on myös pyrkinyt auttamaan paikallisia musiikkipiirejä. Huhtikuussa 2005 hän osallistui New Hampshiren bändien taistoon, jossa voittaja sai mahdollisuuden nauhoittaa demon Ernan studiossa Kaliforniassa. ==Aiheesta muualla== * Sully Erna Allmusic.com-sivustolla Luokka:Yhdysvaltalaiset kitaristit Luokka:Yhdysvaltalaiset laulajat Luokka:Yhdysvaltalaiset rumpalit Luokka:Vuonna 1968 syntyneet Luokka:Elävät henkilöt
Sebastián Abreu

Washington Sebastián Abreu Gallo eli Sebastián Abreu (s. 17. lokakuuta 1976 Minas, Uruguay) on uruguaylainen jalkapalloilija. Hän edusti urallaan yli kahtakymmentä seuraa Amerikassa ja Euroopassa. == Ura == === Seurajoukkueura === Abreu aloitti ammattilaisuransa uruguaylaisessa Defensor Sportingissa vuonna 1996. Tämän jälkeen hän on edustanut 17 muuta eri seuraa, suurimmaksi osaksi Meksikossa, jossa hän on pelannut Cruz Azulin riveissä 43 ottelua ja Dorados de Sinaloassa 34 ottelua. Hän on edustanut myös 43 ottelun verran argentiinalaista Lorenzo Almagroa. === Maajoukkueura === Debyyttinsä Uruguayn maajoukkueessa Abreu teki 17. heinäkuuta 1996 Kiinaa vastaan. Abreu on edustanut Uruguayta myös vuoden 2002 MM-kisoissa. == Lähteet == Luokka:Uruguaylaiset jalkapalloilijat Luokka:Vuonna 1976 syntyneet Luokka:Elävät henkilöt
Better Off Alone

Better Off Alone voi tarkoittaa ainakin seuraavia: * ”Better Off Alone”, Alice DeeJay -yhtyeen singlekappale vuodelta 1998 * ”Better Off Alone”, kappale Hanna Pakarisen albumilta Love in a Million Shades.
Brent Seabrook

Brent Seabrook (s. 20. huhtikuuta 1985 Richmond, Brittiläinen Kolumbia) on kanadalainen uransa lopettanut jääkiekkoilija. Hän edusti koko uransa Chicago Blackhawksia ja voitti seuran paidassa Stanley Cupin vuosina 2010, 2013 ja 2015. ==Pelaajaura== Seabrook pelasi WHL-junioriliigaa Lethbridge Hurricanesin joukkueessa ja siirtyi sieltä Medicine Hat Tigersiin. Hän teki 42 pistettä kaudella 2002–2003 ja Chicago Blackhawks varasi Seabrookin vuoden 2003 varaustilaisuudessa. Ensiksi Seabrook pelasi Norfolk Admiralsissa, silloisessa Chicagon AHL-joukkueessa vain kolme ottelua ja hänet nostettiin heti Chicago Blackhawksin riveihin. Hän teki tulokkaana 5 maalia ja 32 pistettä kaudella . Kaudella Seabrook muodosti pakkiparin Duncan Keithin kanssa. Hän kauden aikana tehot 9+23=32. Seabrook voitti kaudella Chicagossa Stanley Cupin. Seabrook voitti myös kaudella Stanley Cupin Chicagossa. Hän voitti Stanley Cupin Chicagossa kolmannen kerran .https://www.nhl.com/news/seabrook-brings-cup- home-to-tsawwassen-b-c/c-40989 Seabrook loukkasi lonkkansa joulukuussa 2019 ja joutui leikkaukseen, minkä vuoksi hän ei voinut pelata enää loppu kautena . Leikkauksesta kuntoutuminen kesti kauan ja lopulta maaliskuussa 2021 Seabrook ilmoitti lopettavansa pelaajauransa, sillä hän ei kokenut enää pystyvänsä pelaamaan riittävän hyvällä tasolla. ===Kansainväliset ottelut=== Seabrook on edustanut Kanadan jääkiekkomaajoukkuetta kaksi kertaa junioreiden MM-kisoissa. Vuonna 2004 hän teki 3 pistettä Suomessa pidetyissä kisoissa, joissa he olivat hopealla häviten Yhdysvalloille 3–4. Vuonna 2005 Seabrook teki jälleen kolme pistettä ja hän auttoi joukkuettaan kaatamaan Venäjän finaalissa 6–1. Aikuisten kisoissa Seabrook teki debyyttinsä vuonna 2006 Latviassa pidetyissä maailmanmestaruuskilpailuissa. Seabrook oli mukana Kanadan jääkiekkomaajoukkueen olympiakultajoukkueessa Vancouverissa 2010. ==Lähteet== * Viitattu 22.7.2010 * Viitattu 22.7.2010 * Viitattu 22.7.2010 ===Viitteet=== == Aiheesta muualla == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Chicago Blackhawksin varaamat pelaajat Luokka:Vuonna 1985 syntyneet Luokka:Elävät henkilöt
Livigno

Livigno (lombardiaksi ja ) on kunta Sondrion maakunnassa Lombardian alueella Pohjois-Italiassa. Kunnan pinta-ala on 227 neliökilometriä ja asukkaita siellä on runsaat 6 000\. Kunnan asukkaita kutsutaan italiaksi nimellä livignaschi. == Maantiede == Kulkuyhteydet Livignoon ovat kehnot, sillä paikkakunnalle johtaa kolme vuoristotietä ja niistäkin yksi on ainoastaan kesäisin käytössä. Ympärivuotisista teistä toinen tulee Sveitsin puolelta. Kuntaan kuuluu Trepallen kylä, joka sijaitsee yli kahden kilometrin korkeudessa ja on näin ollen korkeimmalla sijaitseva pysyvästi asutettu taajama Euroopan alueella. == Talous == Livigno on ollut 1500-luvulta saakka verovapaa alue, sillä aikaisemmin paikkakunnalle pääsi talviaikaan vain Sveitsin kautta. Verovapaudella pyrittiin tukemaan alueen elinkeinoja ja pitämään Livigno asutettuna. Livigno on nykyisin suosittu ostosmatkailukohde, sillä siellä myydään esimerkiksi edullisia juomia. Livigno on myös hiihtomatkakohde, mutta siellä hiihtokausi kestää vain marraskuusta toukokuuhun. Tavallisesti kausi on Alpeilla pitempi. == Väkiluvun kehitys == Livignon väkiluvun kehitys vuodesta 1861 vuoteen 2009: Vuosi Väkiluku Vuosi Väkiluku 1861 792 1951 1 714 1871 834 1961 2 032 1881 874 1971 2 737 1901 1 025 1981 3 396 1911 1 143 1991 4 200 1921 1 215 2001 5 069 1931 1 326 2009 5 909 1936 1 503 == Ilmasto == thumb|250px|Näkymä Livignoon. thumb|250px|Näkymä Livignoon. thumb|250px|Verovapaa myymälä Livignossa. == Uskonto == Livignon suojeluspyhimys on Natività di Maria. == Tunnettuja asukkaita == * Ivan Bormolini, alppihiihtäjä * Gianluigi Galli, ralliautoilija * Dorothea Wierer, ampumahiihtäjä * Daniela Zini, alppihiihtäjä == Lähteet == == Aiheesta muualla == *Kunnan kotisivut *Livignon matkailusivut *Livigno.info *Historischen Lexikon der Schweiz: Livigno Luokka:Sondrion maakunnan kunnat Luokka:Euroopan verovapaa-alueet Luokka:Euroopan unionin jäsenvaltioiden erityisalueet
Defensor Sporting Club

Defensor Sporting Club on montevideolainen jalkapalloseura. Seura perustettiin 15. maaliskuuta 1913. Seura on voittanut Uruguayn mestaruuden neljästi: 1976, 1987, 1991, 2008. Copa Libertadoresissa Defensor Sporting on parhaimmillaan ollut välierissä 2007 sekä Copa Sudamericanassa samana vuonna välierissä. Seuralla on myös toimintaa koripallossa. ==Lähteet== * Luokka:Uruguaylaiset jalkapalloseurat Luokka:Vuonna 1913 perustetut urheiluseurat Luokka:Montevideon urheilu
Bollklubben Öja-73

Öja-73, viralliselta nimeltään Bollklubben Öja-73, on jalkapalloseura Kokkolasta. Sen edustusjoukkue pelasi kaudella 2009 Kolmosessa. Öja-73 perustettiin vuonna 1973, seuran kotikunnan ollessa tuolloin Kaarlela. Seura voitti heti ensimmäisellä kaudellaan V-divisioonan lohkonsa nousten IV- divisioonaan. Se pelasi näillä kahdella sarjatasolla vuoteen 1995 saakka lukuun ottamatta kautta 1985, jonka seura pelasi VI-divisioonassa. Öja-73 pelasi ensimmäisen kerran Kolmosessa kaudella 1996. Seura voitti Kolmosen lohkonsa kaudella 2001 nousten Kakkoseen. Seuraavalla kaudella se sijoittui Kakkosen lohkossaan kuudenneksi, mutta putosi kaudella 2003 takaisin Kolmoseen, jossa on siitä lähtien pelannut. Öja-73:n kakkosjoukkue aloitti toimintansa vuonna 1991. Joukkue on pelannut viitos- ja kuutosdivisioonassa. Seuralla on myös junioritoimintaa. == Lähteet == *Öja-73: Representationslagets placering i seriespel 1973- == Aiheesta muualla == *Seuran oma sivusto Luokka:Suomalaiset jalkapalloseurat Luokka:Kokkolalaiset urheiluseurat Luokka:Öja Luokka:Vuonna 1973 perustetut urheiluseurat
Kokkolan Palloseura

Kokkolan Palloseura-62 eli KPS on jalkapalloseura Kokkolasta. Kokkolan Palloseura perustettiin vuonna 1962. Seuran edustusjoukkue pelasi ensimmäisen kautensa 1963 nousten heti aluesarjasta maakuntasarjaan. Vuosina 1966–1969 KPS pelasi Suomisarjassa, jonka jälkeen kuusi kautta II-divisioonassa. Kausilla 1976–1979 seura pelasi Suomen toiseksi korkeimmalla sarjatasolla, I-divisioonassa. Pelattuaan seuraavat kaksi kautta II-divisioonassa se palasi vielä kesäksi 1982 ykkösdivisioonaan. Tämän jälkeen joukkue pelasi Kakkosessa ja Kolmosessa. Viimeisen kautensa KPS:n miesten edustusjoukkue pelasi Kolmosessa 2005. Tämän jälkeen sarjapaikka luovutettiin Kokkolan Palloveikoille ja edelleen FC Kipparit seuralle, joka lopetti toimintansa myöhemmin. KPS:n miesten joukkue perustettiin uudelleen 2011.Seuralla on myös junioritoimintaa. KPS:n naisten joukkue pelasi kaudella 2011 II-divisioonassa. Seuralla on runsaasti kasvatteja, jotka ovat jossakin vaiheessa pelanneet A- tai nuorten maajoukkueissa. == Lähteet == * == Aiheesta muualla == *Virallinen sivusto Luokka:Suomalaiset jalkapalloseurat Luokka:Kokkolalaiset urheiluseurat Luokka:Vuonna 1962 perustetut urheiluseurat